23. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ Αριθ. 2046941/1491 της 13/27 Ιουλ. 1990 (ΦΕΚ Β΄ 489) Μείωση σταδιακά των ισχυόντων ποσοστών επιδότηση επιτοκίων. Έχοντας υπόψη: 1.Το Νόμ. 128/75 «περί τροποποιήσεως και συμπληρώσεων διατάξεων τινών αναφερομένων εις την λειτουργίαν του χρηματοδοτικού συστήματος». 2.Τον Νόμ. 1266/82 «περί οργάνων ασκήσεως της Νομισματικής, Πιστωτικής και Συναλλαγματικής Πολιτικής και άλλες διατάξεις». 3.Τις κοινές αποφάσεις των Υπουργών Οικονομικών και Εθνικής Οικονομίας αριθ. 62012/4.7.1988, 2024207/4.4.90, 2024206/4.4.90, 78482/25.8.88, 45755/19.5.88, 88552/30.9.88, 14273/Β.241/7.3.90, 24037/4.4.90 και 92208/5.12.88. 4.Την απόφαση της Νομισματικής Επιτροπής αριθ. 358/10/9.4.82. 5.Την απόφαση της Νομισματικής Επιτροπής αριθ. 245/11/21.8.79, αποφασίζουμε: 1.Τα ισχύοντα ποσοστά επιδότησης επιτοκίων που καθορίζονται με την αριθ. 62012/4.7.88 κοινή Υπουργική απόφαση μειώνονται σταδιακά ως ακολούθως: α)Από 1.7.1990 κατά 25% β)Από 1.1.1990 κατά 50% γ)Από 1.7.1991 κατά 75% δ)Από 1.1.1992 κατά 100% 2.Τα ισχύοντα ποσοστά επιδότησης επιτοκίων Τραπεζικών ομολόγων που καθορίζονται με την αριθ. 2024207/4.4.90 κοινή Υπουργική απόφαση καθώς και με παλαιότερες αποφάσεις μειώνονται σταδιακά ως ακολούθως: α)Από 30.6.1990 κατά 25% β)Από 31.12.1990 κατά 50% γ)Από 30.6.1991 κατά 75% δ)Από 31.12.1991 κατά 100% 3.Οι επιδοτήσεις επιτοκίων που καθορίζονται με την αριθ. 2024206/4.4.90 κοινή Υπουργική απόφαση παύουν να ισχύουν για τα εκδιδόμενα από 1.1.90 ομόλογα. 4.Από 1.4.90 καταργείται η επιδότηση που καθορίζεται από την αριθ. 358/10/9.4.82 απόφαση της Νομισματικής Επιτροπής. Η κατάργηση αυτή αφορά και τα υφιστάμενα κατά την παραπάνω ημερομηνία υπόλοιπα χορηγήσεων. 5.Η καταβαλόμενη επιδότηση βάσει των 24037/ 4.3.86 και 92208/5.12.88 κοινών Υπουργικών αποφάσεων των Υπουργών Εθνικής Οικονομίας και Οικονομικών παύει να καταβάλεται για τα δάνεια που χορηγήθηκαν μετά την ισχύ της 426/6/3.7.89 απόφασης Ε.Ν. και Π. θεμάτων και της 12141/22.5.89 κοινής απόφασης των Υπουργών Οικονομικών, ΠΕΧΩΔΕ, και Μεταφορών και Επικοινωνιών. 6.Από 1.7.90 παύει να ισχύει η επιδότηση καταθέσεων Στεγαστικού Ταμιευτηρίου που καθορίζει η παρ. ΙΙ της αριθ. 88552/30.9.88 κοινής Υπουργικής απόφασης. Οι δανειολήπτες στεγαστικού ταμιευτηρίου μετά την ημερομηνία αυτή θα επιδοτούνται για το τμήμα της κατάθεσης που έγινε πριν την 1.7.90 και εφόσον γίνει χρήση της κατάθεσης για λήψη δανείου μέχρι την 30.6.92. «7.Η καθοριζόμενη από την αριθ. 88552/30.9.88 ΚΑΥ επιδότηση επιτοκίων των στεγαστικών δανείων που χορηγούνται με ελεύθερα διαπραγματεύσιμο επιτόκιο μειώνεται από επτά σε πέντε εκατοστιαίες μονάδες για τα συνομολογούμενα από 4.5.90 δάνεια της παραπάνω κατηγορίας». Η παρ. 7 αντικαταστάθηκε ως άνω από την παρ. 5 της 2079276/4-19 Δεκ. 1991 (ΦΕΚ Β΄ 1034) απ. Υπ. Εθνικής Οικονομίας, Οικονομικών και Γεωργίας. 8.Το ποσοστό της εισφοράς που προβλέπεται από την παρ. 3 της αριθ. 245/11/21.8.79 απόφασης της Νομισματικής Επιτροπής υπέρ του προβλεπομένου από το άρθρ. 1 παρ. 2 του Νόμ. 128/75 λογαριασμού για επιστροφές διαφοράς τόκων, για το Ταχυδρομικό Ταμιευτήριο και το Ταμείο Παρακαταθηκών και Δανείων, αυξάνεται από 1.6.90 σε 10/12 (δέκα δωδέκατα) τοις χιλίοις μηνιαίως. Η έναρξη υπολογισμού των αυξημένων ποσοστών της εισφοράς θα γίνει επί των υπολοίπων χορηγήσεων των πάσης φύσεως δανείων ή πιστώσεων τέλους Μαΐου 1990, που βαρύνονται με επιτόκιο άνω του 5%. 9.Εξουσιοδοτούμε την Τράπεζα της Ελλάδος για την εφαρμογή της απόφασης αυτής. (Αντί για τη σελ. 124,501(α) Σελ. 124,501(β) Τεύχος 1214-Σελ. 115 Επιτόκια Τραπεζών 12.Θ.βα.21-23 